2. ลักษณะการประกอบธุรกิจ

(2.1) ภาพรวมการประกอบธุรกิจของบริษัท บริษัทย่อย และบริษัทร่วม

บริษัท บริการเชื้อเพลิงการบินกรุงเทพ จำกัด (มหาชน) ปัจจุบัน มีทุนจดทะเบียนและทุนชำระแล้ว
340 ล้านบาท โดยบริษัทฯ ก่อตั้งขึ้นเมื่อวันที่ 30 ธันวาคม 2526 ด้วยทุนจดทะเบียน 80 ล้านบาท
โดยคณะรัฐมนตรีอนุมัติให้ดำเนินการตามความเห็นและมติสำนักงานคณะกรรมการพัฒนาการเศรษฐกิจและสังคมแห่งชาติที่จะจัดตั้งโครงการเติมน้ำมันอากาศยาน
ปัจจุบัน เป็นบริษัทเดียวที่ได้รับสิทธิจากรัฐบาลไทยในการดำเนินธุรกิจจัดเก็บ
และให้บริการเติมน้ำมันเชื้อเพลิงแก่อากาศยานทุกประเภทและทุกเที่ยวบิน ณ
ท่าอากาศยานดอนเมือง โดยลักษณะของสิทธิ ดังกล่าว คือ บมจ. ท่าอากาศยานไทย
จะอนุญาตให้บริษัทฯ
เช่าระบบท่อส่งเชื้อเพลิงเพื่อดำเนินการให้บริการเติมเชื้อเพลิงอากาศยานภายในท่าอากาศยานดอนเมือง
ทั้งนี้ สัญญาเช่าท่อจาก บมจ. ท่าอากาศยานไทย มีการต่ออายุสัญญาทุก 3 ปี
ก่อนสัญญาจะสิ้นสุดอย่างน้อย 1 เดือน โดยเงื่อนไขและอายุสัญญาเช่าจะเป็นไปตามเดิม
จนกว่าระบบท่อส่งเชื้อเพลิงหรือท่าอากาศยานในส่วนที่เกี่ยวข้องจะหมดอายุการใช้งาน
ซึ่งเนื่องจากตามลักษณะธุรกิจจะต้องมีการบำรุงรักษาท่อ (เพื่อให้มีสภาพใช้งานได้ดีอยู่ตลอด เช่น
มีการตรวจสอบอุปกรณ์อย่างสม่ำเสมอ หากมีส่วนใดที่ต้องเปลี่ยนหรือซ่อมแซมต้องจัดการทันที)
รวมทั้งมีระบบป้องกันการกัดกร่อนและเป็นสนิมของท่อโดยใช้ประจุไฟฟ้า (Cathodic
Protection) ดังนั้น อายุการใช้งานของท่อส่งเชื้อเพลิงในท่าอากาศยานโดยทั่วไปจะมากกว่า 30
ปี โดยปัจจุบัน ท่อส่งเชื้อเพลิงของ บมจ.
ท่าอากาศยานไทยได้เปิดดำเนินงานมาแล้วเป็นระยะเวลาประมาณ 18 ปี

บริษัทฯ ให้บริการเชื้อเพลิงการบินอย่างครบวงจรทั้ง 3 ระบบ คือ
ระบบส่งน้ำมันอากาศยานผ่านท่อฯ ระบบคลังน้ำมันอากาศยาน และระบบเติมน้ำมันอากาศยาน
โดยมีลูกค้าหรือผู้ว่าจ้างเติมน้ำมัน คือ บริษัทผู้ค้าน้ำมันต่างๆ ที่ขายน้ำมันอากาศยานให้แก่สายการบิน
โดยบริษัทฯ มีการให้บริการเติมน้ำมันอากาศยาน 2 ประเภท คือ
น้ำมันอากาศยานสำหรับเครื่องบินไอพ่น (JET A-1) และน้ำมันอากาศยานสำหรับเครื่องบินลูกสูบ
(AVGAS)

นอกจากนี้ บริษัทฯ
ได้ให้บริการเติมน้ำมันอากาศยานสำหรับเครื่องบินไอพ่นให้แก่สายการบินบางกอกแอร์เวย์ ณ
ท่าอากาศยานภูมิภาค 2 แห่ง คือ ท่าอากาศยานสมุย จังหวัดสุราษฎร์ธานี และท่าอากาศยานสุโขทัย
โดยบริษัทฯ ได้รับสัญญาอนุญาตให้ดำเนินการให้บริการเติมน้ำมันอากาศยานจากบริษัท
การบินกรุงเทพ จำกัด โดยระยะเวลาการให้ดำเนินการ 12 ปี เริ่มตั้งแต่ปี 2543 ถึง 2554
และเมื่อครบอายุสัญญาแล้ว อาจทำการขยายระยะเวลาของสัญญาต่อไปได้อีกครั้งละ 5 ปี

บริษัทฯ มีการประกอบธุรกิจผ่านบริษัทย่อย บริษัทร่วม และบริษัทที่เกี่ยวข้องดังนี้

1.  บริษัท บริการน้ำมันอากาศยาน จำกัด

ถือเป็นบริษัทย่อย ซึ่งก่อตั้งขึ้นเมื่อวันที่ 11 มิถุนายน 2529 โดย ณ 31 ธันวาคม 2545
มีทุนจดทะเบียนและทุนชำระแล้วจำนวน 120,000 บาท และโครงสร้างผู้ถือหุ้นรายใหญ่
ประกอบด้วย บริษัทฯ ซึ่งถือหุ้นในอัตรา ร้อยละ 82.92 และบมจ.ปตท. ซึ่งถือหุ้นในอัตราร้อยละ
16.66

บริษัท บริการน้ำมันอากาศยาน จำกัด ประกอบธุรกิจเติมน้ำมันให้แก่อากาศยาน (Intoplane)
ซึ่งเป็นการรับเหมาเฉพาะแรงงาน โดยเริ่มแรกจะเป็นการรับจ้างบริษัทฯ
เติมน้ำมันเชื้อเพลิงให้แก่สายการบิน ต่อมา
ภายหลังบริษัทฯ มีนโยบายดำเนินงานด้านเติมน้ำมันเอง บริษัท บริการน้ำมันอากาศยาน จำกัด
จึงไม่มีการประกอบกิจการใดๆ ตั้งแต่ปี 2536 จนถึงเดือนกันยายน 2544 ทั้งนี้ ตั้งแต่เดือนตุลาคม
2544 ได้เริ่มดำเนินการรับจ้างบริษัทฯ ให้บริการเติมน้ำมันอากาศยาน ณ ท่าอากาศยานสมุย
และท่าอากาศยานสุโขทัย

2.  บริษัท ไทยเชื้อเพลิงการบิน จำกัด

เป็นบริษัทร่วม ซึ่งก่อตั้งขึ้นเมื่อวันที่ 27 พฤศจิกายน 2539 โดย ณ 31 ธันวาคม 2545
มีทุนจดทะเบียน 530 ล้านบาท ทุนชำระแล้ว 354.5 ล้านบาท และโครงสร้างผู้ถือหุ้นรายใหญ่
ประกอบด้วย

+-----+-------------------------------------+-------------------------+
|     |                                     | ถือหุ้นในอัตราร้อยละ         |
+-----+-------------------------------------+-------------------------+
| 1   | บริษัท บริการเชื้อเพลิงการบินกรุงเทพ จำกัด   | 45                      |
| .   | (มหาชน)                             |                         |
+-----+-------------------------------------+-------------------------+
| 2   | บริษัท มหาศิริสยาม จำกัด *               | 38                      |
| .   |                                     |                         |
+-----+-------------------------------------+-------------------------+
| 3   | บริษัท ท่าอากาศยานสากลกรุงเทพแห่งใหม่     | 10                      |
| .   | จำกัด                                |                         |
+-----+-------------------------------------+-------------------------+
| 4   | บริษัท เสริมกิจ แมเนจเม้นท์ จำกัด *        | 7                       |
| .   |                                     |                         |
+-----+-------------------------------------+-------------------------+

หมายเหตุ * เป็นบริษัทในกลุ่มบรรษัทเงินทุนอุตสาหกรรมแห่งประเทศไทย

บริษัทประกอบธุรกิจให้บริการเชื้อเพลิงอากาศยานเช่นเดียวกับบริษัทฯ
และเป็นผู้ได้รับอนุญาตให้ดำเนินการให้บริการระบบส่งน้ำมันอากาศยานผ่านท่อฯ
ในบริเวณท่าอากาศยานสุวรรณภูมิจากบทม. เป็นระยะเวลา 30 ปี
นับตั้งแต่วันแรกที่ท่าอากาศยานสุวรรณภูมิเริ่มดำเนินการเปิดให้บริการ
และบริษัทฯได้เริ่มดำเนินการก่อสร้างท่อส่งน้ำมันเชื้อเพลิงในไตรมาสที่ 2 ของปี 2544

ทั้งนี้
เพื่อเป็นการตอบแทนการได้รับสิทธิและผลประโยชน์ในการเข้าทำสัญญาอนุญาตให้ดำเนินการให้บริการระบบส่งน้ำมันอากาศยานผ่านท่อฯ
ณ ท่าอากาศยานสุวรณภูมิ ผู้ถือหุ้นได้มีการตกลงกันตามสัญญาผู้ถือหุ้นของบริษัท ไทยเชื้อเพลิงการบิน
จำกัด คือ บริษัทฯ และกลุ่มบรรษัทเงินทุนอุตสาหกรรมแห่งประเทศไทย จะต้องโอนหุ้นให้แก่ทาง
บทม. ฝ่ายละเท่าๆ กัน เพื่อให้ บทม. เป็นผู้ถือหุ้นร้อยละ 10 ของจำนวนหุ้นทั้งหมด ภายใน 15
วันนับแต่วันที่จดทะเบียนจัดตั้งบริษัท โดย บทม. ไม่ต้องชำระค่าหุ้นใดๆทั้งสิ้น
และสิทธิในหุ้นดังกล่าวถือเป็นกรรมสิทธิ์ที่สมบูรณ์ของ บทม. และการชำระมูลค่าหุ้นในครั้งต่อไป
รวมทั้งการเพิ่มทุนใดๆ ในส่วนของบทม. ทางบริษัทฯ และกลุ่มบรรษัทฯ
จะต้องรับภาระชำระเงินให้ในนามของ บทม.
โดยหุ้นและค่าหุ้นที่ชำระแล้วในส่วนดังกล่าวจะตกเป็นสิทธิของบทม.

สำหรับผลตอบแทนให้แก่บทม. ในฐานะที่อนุญาตให้บริษัท ไทยเชื้อเพลิงการบิน จำกัด
เข้าดำเนินการให้บริการระบบส่งน้ำมันอากาศยานผ่านท่อฯ ณ ท่าอากาศยานสุวรณภูมิ นั้น คือ
อัตราร้อยละ 2 ของยอดรายได้ของบริษัทก่อนหักค่าใช้จ่ายใดๆ นับตั้งแต่ปีที่เริ่มเปิดให้บริการ
โดยคำนวณเป็นรายปี แต่ทั้งนี้ ผลประโยชน์ตอบแทนโดยรวมจะต้องไม่ต่ำกว่าที่ บมจ.
ท่าอากาศยานไทย ได้รับจากบริษัทฯ
เพื่อเป็นผลประโยชน์ตอบแทนจากการที่ให้เช่าระบบท่อส่งเชื้อเพลิงอากาศยานเพื่อดำเนินการให้บริการเติมเชื้อเพลิงอากาศยานภายในท่าอากาศยานดอนเมือง
ทั้งนี้ การคำนวนเงินผลประโยชน์ตอบแทนให้เป็นไปตามหลักการบัญชีที่เป็นมาตรฐานสากล
และเป็นหลักการที่คู่สัญญาทั้งสองฝ่ายยอมรับ
โดยผลตอบแทนดังกล่าวนี้เป็นรูปแบบผลตอบแทนโดยปกติที่เสนอให้แก่บทม.
ในฐานะเป็นคู่สัญญาผู้ให้อนุญาต โดยมิใช่ในฐานะผู้ถือหุ้นของบริษัท ไทยเชื้อเพลิงการบิน จำกัด

ทั้งนี้ นอกเหนือจากสิทธิและผลประโยชน์และผลตอบแทนให้แก่บทม. ดังกล่าว
ผู้ถือหุ้นทุกฝ่ายของบริษัท ไทยเชื้อเพลิงการบิน จำกัด
จะได้รับสิทธิประโยชน์และผลตอบแทนโดยเท่าเทียมกัน

3.  

4.  บริษัท ขนส่งน้ำมันทางท่อ จำกัด

เป็นบริษัทที่เกี่ยวข้อง ซึ่งก่อตั้งขึ้นเมื่อวันที่ 22 กรกฎาคม 2534
ตามมติคณะรัฐมนตรีตามข้อเสนอของคณะกรรมการนโยบายพลังงานแห่งชาติ
เพื่อประกอบกิจการด้านการเก็บรักษา
และดำเนินการขนส่งน้ำมันเชื้อเพลิงทางระบบท่อส่งน้ำมันใต้พื้นดินซึ่งสร้างขนานกับทางรถไฟ
มีระยะทางรวม 69 กิโลเมตรจากโรงกลั่นน้ำมันบางจากผ่าน คลังน้ำมันเชลล์
และคาลเท็กซ์ที่ช่องนนทรี ไปยังคลังน้ำมันของบริษัทฯ ที่ท่าอากาศยานดอนเมือง
และไปสิ้นสุดที่คลังน้ำมันของบริษัท ขนส่งน้ำมันทางท่อ จำกัด ที่อำเภอบางปะอิน
จังหวัดพระนครศรีอยุธยา ซึ่งเป็นศูนย์รวมการรับและจ่ายน้ำมันเพื่อกระจายสู่ภูมิภาคต่างๆ
ของประเทศไทย โดยวัตถุประสงค์หลักในการจัดตั้งบริษัท คือ
เพื่อลดผลกระทบจากมลภาวะที่มีต่อสิ่งแวดล้อมและการจราจรติดขัดในเขตกรุงเทพมหานคร
อันเนื่องมาจาการขนส่งน้ำมันจากการขนส่งอื่นๆ เช่น รถบรรทุก และรถไฟ ณ 31 ธันวาคม 2545
บริษัทมีทุนจดทะเบียนและทุนชำระแล้วจำนวน 1,592 ล้านบาท และโครงสร้างผู้ถือหุ้นรายใหญ่
ประกอบด้วย

  ---- ----------------------------------------- ------------------------
                                                 ถือหุ้นในอัตราร้อยละ

       ธนาคารไทยพาณิชย์ จำกัด (มหาชน)               16.75

       บริษัท บริการเชื้อเพลิงการบินกรุงเทพ จำกัด (มหาชน) 16.67

       ธนาคารกสิกรไทย จำกัด (มหาชน)                15.59

       บริษัท บางจากปิโตรเลียม จำกัด (มหาชน)          11.41

       สำนักงานทรัพย์สินส่วนพระมหากษัตริย์               8.35

       บริษัท การบินไทย จำกัด (มหาชน)                8.35
  ---- ----------------------------------------- ------------------------

ตารางแสดงโครงสร้างกลุ่มบริษัทฯ

ณ 31 ธันวาคม 2545

+---+------------------------------+--------+--------+-----------------+
|   | ชื่อบริษัท                       | ร้อยละ  | ความ   | ลักษณะ           |
|   |                              |        |        |                 |
|   |                              | ของ    | สัมพันธ์  | การประกอบธุรกิจ   |
|   |                              |        |        |                 |
|   |                              | ก      |        |                 |
|   |                              | ารถือหุ้น |        |                 |
+---+------------------------------+--------+--------+-----------------+
| 1 | บริษัท บริการน้ำมันอากาศยาน จำกัด  | 83.00  | บ      | เติมน้ำมันเชื้อเพลิง  |
| . |                              |        | ริษัทย่อย |                 |
|   | (Intoplane Service Company   |        |        | ให้แก่อากาศยาน    |
|   | Limited)                     |        |        |                 |
+---+------------------------------+--------+--------+-----------------+
| 2 | บริษัท ไทยเชื้อเพลิงการบิน จำกัด    | 45.00  | บ      | บริการ           |
| . |                              |        | ริษัทร่วม | เชื้อเพลิงอากาศยาน |
|   | (Thai Aviation Refueling     |        |        |                 |
|   | Company Limited)             |        |        |                 |
+---+------------------------------+--------+--------+-----------------+
| 3 | บริษัท ขนส่งน้ำมันทางท่อ จำกัด      | 16.67  | บริษัท   | ขนส่งน้ำมันทางท่อ   |
| . |                              |        |        |                 |
|   | (Fuel Pipeline               |        | ที่เ     |                 |
|   | Transportation Company       |        | กี่ยวข้อง |                 |
|   | Limited)                     |        |        |                 |
+---+------------------------------+--------+--------+-----------------+

นโยบายการแบ่งการดำเนินงานของบริษัทในกลุ่ม

สำหรับธุรกิจบริการเชื้อเพลิงอากาศยาน
ปัจจุบันมีนโยบายแบ่งการดำเนินธุรกิจภายในกลุ่มบริษัทอย่าง
ชัดเจน กล่าวคือ บริษัท บริการเชื้อเพลิงการบินกรุงเทพ จำกัด (มหาชน)
จะดำเนินธุรกิจให้บริการเชื้อเพลิงการบินครบวงจรทั้งระบบส่งน้ำมันอากาศยานผ่านท่อฯ
ระบบคลังน้ำมันอากาศยาน
และระบบเติมน้ำมันอากาศยานภายในท่าอากาศยานดอนเมืองแต่เพียงผู้เดียว
รวมถึงเป็นผู้ให้บริการในท่าอากาศยานภูมิภาคด้วย
และในอนาคตจะเป็นผู้ดำเนินการก่อสร้างพร้อมทั้งดำเนินการให้บริการโครงการระบบคลังน้ำมันอากาศยานและเป็นผู้ประมูลโครงการระบบเติมน้ำมันอากาศยานที่ท่าอากาศยานสุวรรณภูมิ
ในขณะที่บริษัท ไทยเชื้อเพลิงการบิน จำกัด
จะเป็นผู้ให้บริการเฉพาะระบบส่งน้ำมันอากาศยานผ่านท่อฯ ภายในท่าอากาศยานสุวรรณภูมิ

สำหรับธุรกิจขนส่งน้ำมันทางท่อ ในกลุ่มบริษัทมีเพียงบริษัทเดียวที่ดำเนินธุรกิจนี้ คือ บริษัท
ขนส่งน้ำมันทางท่อ จำกัด

ส่วนบริษัท บริการน้ำมันอากาศยาน จำกัด
ดำเนินธุรกิจเติมน้ำมันเชื้อเพลิงให้แก่อากาศยานโดยรับจ้างบริษัทฯ ให้บริการเติมน้ำมันอากาศยาน
ณ ท่าอากาศยานสมุย และท่าอากาศยานสุโขทัย ซึ่งตามนโยบายในปัจจุบัน บริษัท
บริการน้ำมันอากาศยาน จำกัด
จะให้บริการเติมน้ำมันเชื้อเพลิงอากาศยานเฉพาะที่ท่าอากาศยานภูมิภาคเท่านั้น

ทั้งนี้
นโยบายของกลุ่มบริษัทอาจมีการปรับเปลี่ยนไปตามปัจจัยทางด้านสภาวะเศรษฐกิจการเมืองและสภาวะการแข่งขันทางธุรกิจ
อย่างไรก็ตาม นโยบายการดำเนินธุรกิจใดๆ ของแต่ละบริษัทในกลุ่มจะเป็นไปเพื่อให้
เอื้อประโยชน์สูงสุดในการดำเนินธุรกิจของทั้งกลุ่มบริษัท

(2.2) สัดส่วนรายได้จากแต่ละกลุ่มธุรกิจ

ธุรกิจของบริษัทฯ ในปี 2544 มีรายได้รวม 960.47 ล้านบาท เพิ่มขึ้น 101.84 ล้านบาท
เมื่อเปรียบเทียบกับรายได้รวมในปี 2543 โดยสาเหตุหลักมาจากรายได้ค่าบริการที่เพิ่มมากขึ้น

สำหรับในปี 2545 มีรายได้รวม 952.39 ล้านบาท ลดลง 8.08 ล้านบาท หรือประมาณร้อยละ
0.84 สาเหตุหลักมาจากรายได้ค่าบริการที่ลดลง
เนื่องมาจากการแข็งตัวขึ้นของค่าเงินบาทเมื่อเทียบกับดอลลาร์สหรัฐ โดยในปี 2545 อยู่ที่ 43.37
บาทต่อดอลลาร์ ซึ่งแข็งค่าขึ้นจาก 44.88 บาทต่อดอลลาร์ในปี 2544
คิดเป็นอัตราการแข็งค่าขึ้นถึงร้อยละ 3.36 ทำให้รายได้ค่าบริการของบริษัทฯ
ซึ่งอ้างอิงกับอัตราแลกเปลี่ยนดังกล่าวลดลงประมาณร้อยละ 1.75
แม้ว่าจะมีปริมาณน้ำมันที่ให้บริการในปี 2545 สูงขึ้นร้อยละ 1.66 เมื่อเปรียบเทียบกับ ปี 2544

ตารางแสดงโครงสร้างรายได้ของบริษัทเป็นรายปี (แยกตามประเภทธุรกิจ)

ปี 2543 ถึง ปี 2545

(หน่วย : ล้านบาท)

  ------------------------ --------- ---------- -------- ---------- -------- ---------- --------
                                     ปี 2543              ปี 2544              ปี 2545     

                                     จำนวนเงิน   ร้อยละ    จำนวนเงิน   ร้อยละ    จำนวนเงิน   ร้อยละ

  1. รายได้ค่าบริการ                    774.84     90.24    882.41     91.87    866.93     91.03

  2.                                 49.26      5.74     49.35      5.14     46.02      4.83
  รายได้จากการให้เช่าทรัพย์สิน *                                                              

  3. รายได้อื่น ๆ **                    34.53      4.02     28.71      2.99     39.44      4.14

  รวม                                858.63     100.00   960.47     100.00   952.39     100.00
  ------------------------ --------- ---------- -------- ---------- -------- ---------- --------

หมายเหตุ * รายละเอียดรายได้จากการเช่าทรัพย์สิน
สามารถดูได้ในตารางแสดงรายได้จากการให้เช่าทรัพย์สินของบริษัทฯ

  ** รายได้อื่น ๆ ประกอบด้วย รายได้จากการถ่ายน้ำมัน รวมทั้งกำไร(ขาดทุน)
  จากอัตราแลกเปลี่ยน รายได้จากการลงทุนในรูปแบบอื่น เช่น ดอกเบี้ยรับ
  และรายได้ค่าธรรมเนียมการค้ำประกัน
  และส่วนแบ่งผลกำไร-ขาดทุนจากเงินลงทุนตามวิธีส่วนได้เสีย

(2.3) เป้าหมายการดำเนินธุรกิจ (Goal)

บริษัทฯ มีการจัดทำแผนงานธุรกิจ (Business Plan) สำหรับช่วงระยะเวลา 3-5 ปี ข้างหน้า
โดยการดำเนินธุรกิจจะคำนึงถึงเป้าหมายของบริษัทฯ
ในการนำเสนอคุณภาพและบริการที่ดีที่สุดควบคู่ไปกับราคาที่สามารถแข่งขันได้
เพื่อให้ผู้รับบริการพึงพอใจสูงสุด ซึ่งจะทำให้บริษัทฯ
สามารถแข่งขันกับผู้ประกอบการรายอื่นในธุรกิจจัดเก็บและให้บริการเติมน้ำมันเชื้อเพลิงแก่อากาศยานในภูมิภาคเอเชียตะวันออกเฉียงใต้
โดยจะมุ่งไปสู่การขยายบริการของบริษัทฯ ไปที่ท่าอากาศยานสุวรรณภูมิ
และท่าอากาศยานภูมิภาคในประเทศไทยที่มีขนาดใหญ่ ซึ่งรายละเอียดมีดังนี้

1.  การดำเนินการก่อสร้างระบบคลังน้ำมันอากาศยาน
    และการเข้าร่วมประมูลเพื่อให้บริการระบบเติมน้ำมันอากาศยาน ณ ท่าอากาศยานสุวรรณภูมิ

-   ระบบคลังน้ำมันอากาศยาน มีมูลค่าเงินลงทุนในเฟสแรกประมาณ 1,500 ล้านบาท ปัจจุบัน
    บริษัทฯ ได้เตรียมการดำเนินการโครงการดังกล่าวโดยการซื้อที่ดินจำนวน 63
    ไร่ที่อยู่ใกล้เคียงกับท่าอากาศยานสุวรรณภูมิ
    เพื่อความสะดวกในการต่อเชื่อมระบบคลังน้ำมันอากาศยานกับระบบส่งน้ำมันอากาศยานผ่านท่อฯ
    ของท่าอากาศยานสุวรรณภูมิ ตลอดจนได้ว่าจ้างที่ปรึกษาในการออกแบบรายละเอียด (Detail
    Design) และควบคุมงานก่อสร้างแล้ว
    ซึ่งการออกแบบรายละเอียดจะแล้วเสร็จภายในเดือนเมษายน 2546
    และคาดว่าการก่อสร้างจะแล้วเสร็จในเดือนธันวาคม 2547 ทั้งนี้ บริษัทฯ
    ได้รับอนุญาตจากบริษัท ไทยเชื้อเพลิงการบิน จำกัด
    (ซึ่งเป็นผู้ดำเนินการระบบส่งน้ำมันอากาศยานผ่านท่อฯ ให้กับท่าอากาศยานสุวรรณภูมิ)
    ให้บริษัทฯ
    สามารถดำเนินการเชื่อมต่อระบบคลังน้ำมันอากาศยานกับระบบส่งน้ำมันอากาศยานผ่านท่อฯ

-   ดำเนินการโครงการเติมน้ำมันอากาศยาน โดยมีมูลค่าเงินลงทุนในโครงการต่ำกว่า 500
    ล้านบาท ซึ่งบทม.
    จะพิจารณาหาผู้ประกอบการก่อนที่ท่าอากาศยานสุวรรณภูมิเปิดดำเนินการประมาณ 1 ปี โดย
    บทม. มีนโยบายที่จะให้มีผู้ประกอบการมากกว่า 1 ราย และบริษัทฯ
    มีศักยภาพที่จะเป็นหนึ่งในผู้ประกอบการที่ได้รับอนุญาต เพราะบริษัทฯ
    มีพร้อมทั้งกำลังคนที่มีประสบการณ์และอุปกรณ์การเติมน้ำมันอากาศยานที่ครบถ้วน

ทั้ง 2 โครงการจะต้องแล้วเสร็จพร้อมเปิดให้ดำเนินการตามกำหนดการของท่าอากาศยานสุวรรณภูมิ
ที่จะเปิดดำเนินการอย่างเป็นทางการในปี 2548

2.  บริษัทฯ จะขยายฐานธุรกิจไปยังท่าอากาศยานภูมิภาคขนาดใหญ่

บมจ. ท่าอากาศยานไทย มีนโยบายเปิดให้เอกชนเข้าดำเนินงานในท่าอากาศยานภูมิภาคขนาดใหญ่
4 แห่ง คือ ท่าอากาศยานภูเก็ต หาดใหญ่ เชียงใหม่ และเชียงราย
โดยแผนแปรรูปมีกำหนดการเบื้องต้นจะดำเนินการให้แล้วเสร็จก่อนท่าอากาศยานสุวรรณภูมิเปิด
ปัจจุบัน บริษัทฯ ได้รับอนุมัติให้เข้าไปดำเนินการให้บริการที่ท่าอากาศยานทั้ง 4 แห่งจาก บมจ.
ท่าอากาศยานไทย แล้ว
และคาดว่าจะไปเริ่มให้บริการแห่งแรกที่ท่าอากาศยานเชียงใหม่ได้ในเดือนพฤษภาคม 2546
ส่วนท่าอากาศยานภูมิภาคอีก 3 แห่งดังกล่าวข้างต้น บริษัทฯจะเข้าไปให้บริการตามนโยบายของ
บมจ. ท่าอากาศยานไทย โดยเร็ว สำหรับท่าอากาศยานภูมิภาคที่อื่นๆ นั้น
อยู่ในระหว่างทำการศึกษาและหาช่องทางความเป็นไปได้เพื่อเข้าไปดำเนินงานให้บริการต่อไป